Jozef Prokeš

RNDr. Jozef Prokeš, CSc. (* 12. jún 1950, Nitra) je slovenský politik.

Je ženatý, má dve deti.

V roku 1973 absolvoval štúdium teoretickej fyziky na Prírodovedeckej fakulte Univerzity Komenského v Bratislave. 

Bol jednou z ústredných postáv čulého národného pohybu začiatkom deväťdesiatych rokov a stál pri vzniku samostatnej Slovenskej republiky v roku 1993. 

Do politiky vstúpil v roku 1989 počas generálneho štrajku. V roku 1990 sa stal poslancom Slovenskej národnej rady s osobným cieľom presadiť samostatnosť Slovenska. V parlamente pôsobil do roku 2002. V rokoch 1991-1992 bol predsedom Slovenskej národnej strany. Od júna 1992 do novembra 1993 bol podpredsedom SNR. Od 10. novembra 1993 do 15. marca 1994 bol podpredsedom vlády Slovenskej republiky. Pamätná je fotografia, na ktorej nesie Ústavu SR pri jej slávnostnom podpise. Menej známy je fakt, že to bol práve on kto viedol schôdzu SNR pri hlasovaní o Ústave a to tak aby 1. September bol štátny sviatok a ostal v pamäti Slovákov. 

V rokoch 1998-2002 bol primátorom Nitry. Za primátora svojho rodného mesta kandidoval tiež v roku 2006, kedy skončil na druhom mieste s 5 367 hlasmi.

Referencie 

Slovenskí politici
Podpredsedovia vlády Slovenska
Politici SNS (1990)
Predsedovia slovenských politických strán
Primátori Nitry
Podpredsedovia NR SR
Poslanci NR SR (1994 – 1998)
Poslanci NR SR (1998 – 2002)
Osobnosti z Nitry
Kandidáti na prezidenta Slovenskej republiky (1993)
Absolventi Prírodovedeckej fakulty Univerzity Komenského